**Biedrība "Es Par Volejbolu!"** ir pārskatāmu sporta pārvaldību veicinoša organizācija, kas darbojas kopš 2017. gada februāra (biedrību un nodibinājumu reģistrā "Es par Volejbolu!" (EPV) reģistrēta 2017. gada 24. februārī). Organizācija apvieno klasiskā un pludmales volejbola interesentus, profesionāļus un amatierus, jauno sportistu vecākus, ar uzdevumu izstrādāt un realizēt konstruktīvas idejas, kas vērstas uz volejbola attīstību un nestu pozitīvas pārmaiņas ilgtermiņā.

Reģistrācijas numurs — 50008261581. SEPA identifikators — LV56ZZZ50008261581. Mērķis: Veicināt volejbola attīstību Latvijā, apvienot volejbola sabiedrības pārstāvjus, sniegt atbalstu Latvijas Volejbola federācijai.

Vēsture
-------

Biedrība "Es Par Volejbolu!" (EPV) sākotnēji veidojās kā volejbolista, sporta entuziasta Gata Oltes aizsākta iniciatīva, sagatavot priekšlikumus Latvijas Volejbola federācijas kopsapulcei. Iniciatīva tika formalizēta kā biedrība dažus mēnešus pēc pirmajām aktivitātēm publiskajā telpā.

2017. gada janvārī plašāka sabiedrība tika iepazīstināta ar volejbola problemātiku un Latvijā atzītās sporta organizācijas — Latvijas Volejbola federācijas ilgstošo darbošanos bez kompleksas stratēģijas. Biedrība EPV piedāvāja vairākās darba grupās veidotu stratēģijas un volejbola attīstības vīziju, kas tika iesniegta federācijā. EPV iestājās Latvijas Volejbola federācijā un darbojās, saskaņā ar izvirzītajiem mērķiem.

2017. gada vasarā biedrība EPV tika izslēgta no Latvijas Volejbola federācijas biedru rindām un kopš tā laika darbojas atklātā opozīcijā federācijas vadībai un funkcionāriem, tai skaitā apstrīdot 2017. gada sākumā notikušās LVF kopsapulces leģitimitāti tiesā.

EPV darbojas, izgaismojot nepilnības federācijas darba organizācijas procesos, vairākkārt norādot uz nepārdomātu finanšu plānošanu. Biedrība atbalsta arī LVF vadības komandas izmaiņas un pateicoties "Es Par Volejbolu!" augsta līmeņa menedžmenta pārstāvji izteikušies, ka nākotnē iesaistītos volejbola pārvaldībā.

2018. gada vasarā, pēc ilgstošas sarakstes ar Izglītības un zinātnes ministriju, biedrība EPV saņēma apstiprinājumu problēmu būtiskumam volejbola saimniecībā un sporta sfēras pārvaldībā.

Attīstības virzieni
-------------------

**Volejbola stratēģiskā vīzija 1.0**

* LVF valdes, komisiju un biroja strukturālās izmaiņas;
* Volejbola publiskais tēls un vieta Latvijas sporta dzīvē;
* Nacionālās izlases (pieaugušo un junioru), sadarbība ar reģioniem;
* Jaunatnes problemātika — atlases iespējas, grupu veidošana, turnīri, treniņu metodika, fiziskā sagatavotība;
* LVF organizētās volejbola līgas, turnīri, tiesnešu sagatavošana;
* Pludmales volejbola jautājumi.

Atsauces
--------

1. ↑  «Volejbola aktīvisti dibina biedrību "Es par volejbolu!"». *Sportacentrs.com* (latviešu). 2017-03-01. Skatīts: 2018-08-23.
2. ↑  EsParVolejbolu. «Volejbola aktīvisti dibina biedrību "Es par volejbolu!"». *Medium*, 2017-03-01. Skatīts: 2018-08-23.
3. ↑  «No Latvijas Volejbola federācijas izslēdz opozicionāru biedrību «Es par volejbolu»» (latviešu). Skatīts: 2018-08-23.
4. ↑   LVFS ārkārtas sapulce. Atjaunināts: 2018-08-23[novecojusi saite]
5. ↑  «Pietiek :: Tiesā tiek apstrīdēta Latvijas Volejbola federācijas prezidenta Ata Sausnīša pārvēlēšana». *pietiek.org*. Skatīts: 2018-08-23.[novecojusi saite]
6. ↑  DELFI. «Latvijas Volejbola federāciju pamet ģenerālsekretārs Dakša». *DELFI* (latviešu), 2017-11-06. Skatīts: 2018-08-23.
7. ↑  DELFI. «Volejbola federācijas opozīcija pirms kopsapulces publisko vadībai neglaimojošus faktus». *DELFI* (latviešu), 2018-04-12. Skatīts: 2018-08-23.
8. ↑  DELFI. «Otro reizi izgāžas Latvijas Volejbola federācijas biedru kopsapulce». *DELFI* (latviešu), 2018-04-12. Skatīts: 2018-08-23.
9. ↑  «Video: Jānis Buks - cilvēks, kurš gatavs mainīt un sakārtot volejbola saimniecību». *Sportacentrs.com* (lv-LV). 2018-03-05. Skatīts: 2018-08-23.
10. ↑  DELFI. «IZM pārmet LVF un LSFP likumā un noteikumos noteikto pienākumu nepildīšanu». *DELFI* (latviešu), 2018-08-16. Skatīts: 2018-08-23.
11. ↑  DELFI. «Jēkabs Treijs-Gigulis: Pelēkās zonas sporta jomas pārvaldībā». *DELFI* (latviešu), 2018-08-17. Skatīts: 2018-08-23.

Ārējās saites
-------------

* Oficiālā *EPV* Facebook lapa